FIT - TRIBUNAL GĦAL TALBIET ŻGĦAR Ġudikatur: Dr Phyllis Etim Grech LL.M. (L-Iklin.), LL.D. Seduta ta` nhar l-Erbgħa 15 ta` Novembru, 2017. ittra uffiċjali. Ra l-Avviż tat-Talba preżentat fil-25 ta` Awissu 2017 li permezz tiegħu s-soċjeta` attriċi talbet li dan it-Tribunal jikkundanna lill-konvenut iħallasħa s-somma ta` tmien mija u għaxar Ewro u tlett ċenteżmi (€810.03ċ) in konnessjoni ma' servizzi miġbura fil- kontijiet numri 18460237, 10137088 u 31049815, wara li l-istess konvenut baqa' ma ħallasx minkejja li kien debitament interpellat biex jagħmel dan. Is-soċjeta` attriċi talbet ukoll li l-konvenut jiġi kundannat iħallas l-ispejjeż u d-drittijiet, inkluż dawk tal-ittra uffijċali 1642/2015, u l-imgħax mill-10 ta` Settembru 2015 meta ġiet preżentata l-istess Ra d-dokumenti ppreżentati mis-soċjeta` attriċi mal-Avviż tat-Talba, senjatament (i) prospett tal-ħlasijiet mitluba fuq il-kontijiet mertu ta` din il-kawża (Dok. 2 sa 19); (ii) kopja tal-kuntratti li s-soċjeta` attriċi kellħa mal-konvenut (Dok. 20 a 27); (iii) estratt mir-Reġistru Elettorali (Dok. Charmaine Faenza Casolani għas-soċjeta` attriċi li kkonfermat li l-ammont mitlub huwa dovut Ra li l-konvenut kien debitament notifikat bl-Avviż tat-Talba u bl-Avviż tas- Smigħ, pero` baqa' ma ppreżentax Risposta u lanqas deħer biex jikkontesta l-kawża. Sema' x-xiehda ta` Charmaine Psaila Casolani, rappreżentanta tas-soċjeta` attriċi, li kkonfermat li l-konvenut baqagħlu jħallas lill-istess soċjeta` attriċi l-ammont mitlub b'din il-kawża, għas-servizzi indikati fl-Avviż tat-Talba. Jidhirlu li din it-talba tas-soċjeta` attriċi tirriżulta suffiċjentement pruvata, fil- kontumaċja tal-konvenut. Ivverifika mir-Reġistru tal-Qorti tal-Maġistrati (Malta) li s-soċjeta` attriċi kienet effettivament intavolat l-ittra uffiċjali eżekuttiva bin-numru 1642/2015 kontra l-konvenut fl-10 ta` Settembru 2015, li pero` baqgħet mhix notifikata lilu. Għaldaqstant, it-Tribunal jaqta` u jiddeċiedi din l-azzjoni billi jilqa' t-talba attriċi, u konsegwentement jikkundanna lill-konvenut iħallasha s-somma ta` tmien mija u għaxar Ewro u tlett ċenteżmi (€810.03ċ), bl-imgħax u bl-ispejjeż kif mitluba fl-Avviż tat-Talba.